Diari Oficial de la Generalitat Valenciana


Sumari del DOGV 5584, del 24-08-2007 (2007/10949)

Notificació de la Resolució de 5 de juliol de 2007, del secretari autonòmic de Turisme i director de l'Agència Valenciana del Turisme, per la qual es dóna de baixa en el Registre General d'Empreses, Establiments i Professions Turístiques de la Comunitat Valenciana a la Pensió La Favorita de Requena i, en conseqüència, conclús el procediment iniciat a proposta del Servici Territorial de Turisme de València es procedix a l'arxiu de les actuacions practicades.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5584

Data del DOGV
:   24-08-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/10762


Data del document
:   05-07-2007

Organisme emissor
:   Agència Valenciana del Turisme

Tipus de document
:   Edicte

Descriptors 

:   * Agència Valenciana del Turisme

Notificació de la Resolució de 5 de juliol de 2007, del secretari autonòmic de Turisme i director de l'Agència Valenciana del Turisme, per la qual es dóna de baixa en el Registre General d'Empreses, Establiments i Professions Turístiques de la Comunitat Valenciana a la Pensió La Favorita de Requena i, en conseqüència, conclús el procediment iniciat a proposta del Servici Territorial de Turisme de València es procedix a l'arxiu de les actuacions practicades. [2007/10037]  
Per no haver sigut possible notificar de forma personal i directa a l'interessat Francisco Muñoz Sánchez, titular de la pensió La Favorita de Requena, la resolució de baixa de l'esmentat establiment en el Registre General d'Empreses, Establiments i Professions Turístiques de la Comunitat Valenciana, es procedix a la publicació en el Diari Oficial de la Comunitat Valenciana, a l'efecte del que disposa l'art. 59.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
València, 1 d'agost de 2007.- La cap de l'Àrea de Producte: Isabel Palafox Gámir.  
«Vist l'expedient de baixa d'ofici de l'establiment hoteler, pensió La Favorita, sítia en el carrer Norberto Piñango, 21, del municipi de Requena, mitjançant la proposta del cap del Servici Territorial de Turisme de València, i,   
Atés que   
1. Amb data 13 de novembre de 2006, l'inspector habilitat en matèria de protecció contra incendis es va personar en l'establiment citat i va constatar que este es trobava tancat el públic. Així mateix, la inspecció del Servici Territorial de Turisme de València va efectuar nova visita amb data 18 de gener de 2007, en la qual va comprovar que la pensió es trobava tancada i que la façana estava coberta amb xarxes per a ser rehabilitada.  
2. El 22 de febrer de 2007, el Servici Territorial va remetre un escrit al titular en el qual li comunicava el fet anterior, així com que no es tenia constància de la sol·licitud de baixa (temporal o definitiva) de l'establiment. Intentada la notificació pel servici de Correus, esta no va poder dur-se a terme, sent tornada a l'emissor amb data 26 de febrer.  
3. Efectuada nova visita a l'establiment el dia 10 d'abril de 2007, a fi de comprovar el manteniment de l'activitat, es va poder constatar que la pensió estava tancada, i que no s'estaven realitzant cap tipus d'obres de rehabilitació de l'edifici. A més, segons esbrinaments practicats entre els comerços veïns, la pensió romania tancada des del mes de setembre de 2006.  
Als anteriors fets se li apliquen els següents  
Fonaments de dret  
1. Els articles 68 i 69 de la LRJPAC, en la qual cosa a la iniciació del procediment d'ofici es referix.  
2. Els articles 7 i 14.3 de la Llei 3/1998, de 21 de maig, per quant establixen respectivament que "són empreses d'allotjament turístic aquelles que des d'un establiment obert al públic (...)" i que "la modalitat i classificació es mantindrà en tant siguen complits els requisits tinguts en compte a l'efectuar aquella, i mentres persistisca el caràcter turístic de l'activitat, podent revisar-se d'ofici o a petició de part, prèvia instrucció de l'oportú expedient. Dita revisió podrà donar lloc a una variació de la seua classificació o la baixa en el corresponent Registre".  
3. Els articles 82, 83 i 89.5 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú en relació amb l'article 65 de la Llei 3/1998, de 21 de maig, de la Generalitat, de Turisme de la Comunitat Valenciana. Tots ells referits als informes i el seu valor probatori.  
Per tot el susdit, el secretari autonòmic de Turisme i director de l'Agència Valenciana del Turisme, en virtut de les competències conferides per l'article 9.2.i), del Decret 209/2004, de 8 d'octubre (DOCV de 13/10/2004), resol:  
Donar de baixa en el Registre General d'Empreses, Establiments i Professions Turístiques de la Comunitat Valenciana la pensió La Favorita, de Requena, amb signatura HV-95 i, en conseqüència, conclús el procediment amb l'arxivament de les actuacions.  
El que es notifica de conformitat amb el que disposen els articles 58 i 59 de la LRJPAC.  
Contra la present resolució, que no posa fi a la via administrativa, podrà interposar-se recurs d'alçada davant de la consellera de Turisme i presidenta de l'Agència Valenciana del Turisme en el termini d'un mes, comptat des de l'endemà a la seua notificació, d'acord amb el que establix els articles 114 i 115, en relació amb el 48.2 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
València, 5 de juliol de 2007.- El secretari autonòmic de Turisme i director de l'Agència Valenciana del Turisme: Matías Pérez Such.»